Tarybos reglamentas (EB) Nr. 2241/2001,
2001 m. lapkričio 15 d.
iš dalies keičiantis autonominį česnako, kuriam priskirtas KN kodas 07032000, bendrojo muitų tarifo mokestį
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama Komisijos pasiūlymą,
kadangi:
(1) Sprendimu 2001/404/EB [1] Bendrija patvirtino Europos bendrijos ir Argentinos Respublikos susitarimą, sudarytą pasikeičiant raštais, dėl česnakui taikomų nuolaidų, numatytų GATT CXL sąraše, pakeitimo pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį.
(2) Juo remiantis, česnako importui taikomos sąlygos pakeistos nuo 2001 m. birželio 1 d. Vadovaujantis naująja sistema, česnako, kuriam priskirtas KN kodas 07032000, importui, viršijančiam GATT kvotą, taikomas muito mokestis, lygus 9,6 % ad valorem normai, ir konkretus fiksuotas mokestis, sudarantis 1200 eurų už grynąją toną.
(3) Siekiant, kad naujoji sistema galėtų visiškai atlikti savo vaidmenį, bendrajame tarife nustatyta autonominė muito norma turėtų būti padidinta ta pačia konkretaus mokesčio suma, kaip ir ta, kurią nustato sutartinis muitas, taikomas viršijus kvotą ir galiojantis nuo 2001 m. birželio 1 d.,
PRIĖMĖ ŠĮ REGLAMENTĄ:
1 straipsnis
Autonominį česnako, kuriam priskirtas KN kodas 07032000, bendrųjų muitų tarifų mokestį sudaro 12 % ad valorem norma ir konkretus fiksuotas mokestis, lygus 1200 eurų už grynąją toną.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2001 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. lapkričio 15 d.